La sol·licitud es pot presentar en qualsevol moment, però sempre de forma prèvia al tancament del biobanc.
No cal adjuntar cap documentació a la sol·licitud.
La persona o entitat titular del biobanc que es vol tancar ha d'informar de la destinació de les mostres que hi ha emmagatzemades al biobanc.
Podeu realitzar aquest tràmit de forma telemàtica a través de la Petició genèrica.
Els passos que heu de seguir són els següents:
Descarregueu el formulari Sol·licitud d'autorització per al tancament d'un biobanc amb fins de recerca biomèdica a Catalunya, ompliu-lo i signeu-lo electrònicament.
Deseu a l'ordinador el formulari emplenat, validat i signat.
Descarregueu el formulari de la Petició genèrica.
És important emplenar el formulari seguint les indicacions següents:
Adjunteu com a documentació annexa el formulari de Sol·licitud d'autorització per al tancament d'un biobanc que havíeu omplert prèviament.
Valideu el formulari de Petició genèrica.
Atenció: el formulari només es valida si heu emplenat correctament totes les dades obligatòries.
Deseu a l'ordinador el formulari emplenat i validat.
Torneu al tràmit en línia de la Petició genèrica, seleccioneu el fitxer que conté el formulari de la petició genèrica que porta annexat el formulari de la sol·licitud d'autorització de tancament del biobanc signat i validat i envieu-lo a tramitar.
Quan premeu el botó d'enviar us apareixerà un quadre perquè trieu el tipus de certificat amb el qual signareu la tramesa: idCAT Mobil, certificat digital o altres sistemes.
Atenció: en tots els casos la signatura ha de ser la del representant del biobanc.
Quan la vostra sol·licitud estigui registrada, es mostrarà la pàgina de l'acusament de rebuda amb les dades del tràmit i el document d'acusament de rebuda que heu d'imprimir o desar.
Per emplenar correctament el formulari heu de disposar del programari Adobe Reader (versió 9.1 o superior).
Sens perjudici del que disposa l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, aquestes sol·licituds s'han de presentar davant el Departament de Salut.
El termini màxim en què s'ha de notificar la resolució expressa d'autorització és de tres mesos, comptadors a partir de la data en què la sol·licitud hagi tingut entrada en el registre del Departament de Salut.
Un cop transcorregut aquest termini sense que s'hagi notificat la resolució, la persona interessada pot entendre desestimada la seva sol·licitud per silenci administratiu.
Tanmateix, el termini màxim legal per emetre la resolució i notificar-la queda suspès quan s'hagi requerit la persona interessada perquè esmeni deficiències, aporti documents i/o altres elements de judici necessaris, pel temps que transcorri entre la notificació del requeriment i el compliment efectiu per part del destinatari o el transcurs del termini concedit.
La persona titular de la direcció general competent en matèria de planificació i recerca en salut, un cop que s'ha verificat el compliment dels requisits d'autorització, concedeix o denega l'autorització.
La persona interessada rep per correu la notificació amb la resolució a l'adreça indicada en la sol·licitud.
Contra aquesta resolució, que no exhaureix la via administrativa, es pot interposar un recurs d'alçada, davant el conseller o consellera del Departament de Salut en el termini d'un mes a comptar des de l'endemà de rebre la notificaci��.